Gertrude Jekyll

Gertrude Jekyll (29. november 1843 – 8. detsember 1932) oli kuulus Briti aednik, käsitööline, fotograaf, kirjanik ja kunstnik, kes kujundas üle 400 aia Euroopas, Suurbritannias ja  Ameerika Ühendriikides ning kirjutas üle 1000 artikli. 

 Elukäik 
pisi|Munstead Wood
Gertrude Jekyll sündis 1843. aastal Inglismaal Londonis Mayfairis kapten Edward Joseph Hill Jekylli ja ta naise Julia viienda lapsena. 1861 asus ta õppima Lõuna-Kensingtoni kunstikoolis (South Kensington School of Art), kus ta peale maalikunsti õppis ka botaanikat, anatoomiat, optikat ja värviteadust. Nägemise halvenedes suunas Gertrude oma kunstilised anded aiakujundusse, millest esimene oli tema enda koduaed Munstead Woodis. Ta kirjutas 14 raamatut ja üle 1000 artikli.  Jekyll suri 9. detsembril kodus Munstead Woodis Surreys.

 Aed 
pisi|Lindisfarne'i lossi piiratud aed
Aedu käsitles Jekyll kui tervikuid, mille eri osad üksteist täiendasid. Tema istutusskeemid, traditsioonilise käsitöö ning harmoonilise värviskeemi kasutamine on inglise stiili põhiolemus ja jätnud tänapäeva aednikele püsiva pärandi. Hea näide Jekylli värvikasutusest leiab Lindisfarne’i lossi aiast, kus värvitoonid liiguvad külmadest toonidest soojadeni ja tagasi. Ta lõi suuri ja mõjukaid peenraid paigutades nendesse püsililli, arvestades nende õitsemisaegu ja värve. 

Gertrude Jekyll kujundas kokku umbes 400 aeda, millest vähesed on säilinud. Sageli tegi ta seda kohapeal käimata, tuginedes maastikuplaanidele ja muudele joonistele ja olles kirjavahetuses oma klientidega. 

Tema aiakujunduspõhimõtted olid lihtsad ja tõhusad: arhitektuur oli aia raamistik, mille erinevaid maastikuomadusi sai kasutada eri liiki taimede eksponeerimiseks.

 Viited 

 Välislingid 
 Wood and Garden (Longmans, Green and Co., 1899).
 Old West Surrey: Some Notes and Memories (Longmans, Green, and Co., 1904).
 Colour in the Flower Garden (London: Country Life, 1908).
 Colour Schemes for the Flower Garden (London: Country Life, 1919).

Kategooria:Inglismaa inimesed
Kategooria:Aednikud
Kategooria:Botaanikud
Kategooria:Sündinud 1843
Kategooria:Surnud 1932